rejauldu/bengali-wikipedia huggingface dataset:
তারিণী দেশাই (জন্ম: ২২শে ডিসেম্বর ১৯৩৫) একজন ভারতীয় গুজরাটি ছোটগল্পকার। আকর্ষণীয় কৌশলের মাধ্যমে আখ্যান এবং গল্প বলে তিনি গুজরাটি সাহিত্যে অবদান রেখেছেন। তাঁর কাজগুলি প্রায়শই তাঁর অঞ্চলে প্রচলিত সাংস্কৃতিক সূক্ষ্ম প্রভেদ এবং সামাজিক বিষয়গুলিকে প্রতিফলিত করেছে। গুজরাটি সাহিত্যের ছোটগল্পের ক্ষেত্রে অবদানের জন্য তিনি স্বীকৃত।  ব্যক্তিজীবন ও শিক্ষা  তিনি ১৯৩৫ সালের ২২শে ডিসেম্বর বরোদাতে (বর্তমানে বড়োদরা) জন্মগ্রহণ করেন। তাঁর মা ও বাবার নাম যথাক্রমে সুধাবেন এবং রুদ্রপ্রতাপ মুন্সি। তাঁর পরিবার পেটলাডের বাসিন্দা ছিল। তিনি বরোদা থেকে তাঁর প্রাথমিক ও মাধ্যমিক শিক্ষা সম্পন্ন করেন। তিনি ১৯৫৭ সালে এমএস বিশ্ববিদ্যালয় থেকে দর্শন ও মনোবিজ্ঞানে বিএ এবং বোম্বের উইলসন কলেজ থেকে সমগ্র দর্শনে এমএ ডিগ্রি অর্জন করেন। তিনি ১৯৫৬ সালে ভারতীয় শাস্ত্রীয় সঙ্গীতে ডিপ্লোমাও অর্জন করেন।  তারিণী ১৯৫৫ সালে গুজরাটি কবি ও সমালোচক সুধীর দেশাইকে বিয়ে করেন। তাঁদের ছেলের নাম সংস্কার দেশাই এবং দুই মেয়ের নাম যথাক্রমে সংস্কৃতিরাণী দেশাই ও ধ্বনি দেশাই।   সৃষ্টকর্ম  তারিণী তাঁর কলেজ জীবন থেকেই লেখালেখি শুরু করেছিলেন। তাঁর প্রথম বেতার রচনা নবরাত্রি ১৯৫১ সালে আকাশবাণীর বরোদা কেন্দ্র থেকে উপস্থাপিত হয়েছিল। রেডিওর জন্য তাঁর আরেকটি রচনা ১৯৬২ সালে আকাশবাণীর বোম্বে কেন্দ্র থেকে উপস্থাপিত হয়েছিল। তাঁর প্রথম গল্প সভা ১৯৬৬ সালে চাঁদনী পত্রিকায় প্রকাশিত হয়। রাধেশ্যাম শর্মা ১৯৭৫ সালে তাঁর ছোটগল্প কাবারো পান চালি শাকে ছে-কে সংকলিত করেছিলেন।  পাগ বলতা লাগে ছে (১৯৮৪) ছিল তাঁর পনেরোটি ছোটগল্পের প্রথম সংকলন। রাজা মহারাজা জে (১৯৯২)-এর চোদ্দটি ছোটগল্প "বিভ্রম" বিষয়কে কেন্দ্র করে লেখা হয়েছে। মেরুন জামলি গুলাবি (২০০৩) ছিল তাঁর তৃতীয় পরীক্ষামূলক গল্প সংকলন। কোমল পঞ্চম জা (২০০৮) তাঁর অন্য একটি গল্প সংকলন। তিনি ছোটদের জন্যেও গল্প লিখেছেন, তার মধ্যে রয়েছে চিম্পুদাদা এবং গাঞ্জি কাঞ্জি আনে ভাঞ্জি। তাঁর নির্বাচিত গল্পের আর একটি সংকলন হল তারিণীবহেন দেশাই নি শ্রেষ্ঠ বার্তাও। তারিণীবহেন দেশাই নি বার্তাও: আস্বদ আনে অভবোধ বইটিতে তাঁর গল্পগুলি বিশ্লেষণ করা হয়েছে, যেখানে বেশ কয়েকজন পণ্ডিত তাঁর গল্পগুলি বিশ্লেষণ করেছেন এবং সেগুলির ওপরে লিখেছেন। সাত তালি রামাদাতি ক্ষনো হল তাঁর পেন স্কেচের একটি সংগ্রহ।  তিনি টিভি ধারাবাহিক প্রেরণা তে একটি ছোট চরিত্রে অভিনয় করেছিলেন।   পুরস্কার  ২০০৪ সালে, তিনি ধূমকেতু পুরস্কারে ভূষিত হন। তাঁর গল্প সংকলনগুলি গুজরাট সাহিত্য আকাদেমি এবং গুজরাটি সাহিত্য পরিষদ কর্তৃক পুরস্কৃত।   আরও দেখুন    গুজরাটি ভাষার লেখকদের তালিকা   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৩৫-এ জন্ম বিষয়শ্রেণী:ভারতীয় নারী ছোটগল্পকার বিষয়শ্রেণী:বড়োদরার ব্যক্তি বিষয়শ্রেণী:গুজরাতের লেখিকা বিষয়শ্রেণী:২০শ শতাব্দীর ভারতীয় ছোটগল্পকার বিষয়শ্রেণী:২০শ শতাব্দীর ভারতীয় লেখিকা বিষয়শ্রেণী:বাড়োদার মহারাজা সায়াজীরাও বিশ্ববিদ্যালয়ের প্রাক্তন শিক্ষার্থী
আমনা আল হাদ্দাদ (জন্ম: ২১ অক্টোবর ১৯৮৯) সংযুক্ত আরব আমিরাতের একজন মহিলা ভারোত্তলনকারী।   কর্মজীবন  আমনা আল হাদ্দাদ তার ভারোত্তোলন () কর্মজীবন শুরু করেন ২০০৭ সালে। ২০১১ সালের অক্টোবর মাসে তিনি প্রথম প্রতিযোগিতায় অংশ নেন। তারপর তিনি বহু আন্তর্জাতিক প্রতিযোগিতায় অংশ নেন। তিনি প্রথম আমিরাতি নারী হিসেবে রিবক ক্রসফিট গেমস ওপেন (২২ ফেব্রুয়ারি - ২৫ মার্চ, ২০১২) এ অংশ নেন এবং এশিয়ায় ১৭০তম এর মধ্যে ৭৭তম স্থান অধিকার করেন।  ২০১২ সালের মে মাসে তিনি কোরিয়ার এশিয়া রিজিওনালস ক্রসফিট টিমে যোগদান করেন। এশিয়া অঞ্চলে তিনি প্রথম আমিরাতি এবং জিসিসি জাতীয় হিসেবে প্রতিযোগিতা করার জন্য ইতিহাস তৈরি করেছেন এবং তিনি একমাত্র মুসলিম নারী ও মাথায় স্কার্ফ পরিধানকৃত অবস্থায় থাকেন।  ২০১৩ সালে তিনি অলিম্পিক ভারোত্তোলন শুরু করেন এবং রিও অলিম্পিকে তার দেশের জন্য তিনি প্রতিনিধিত্ব করেন। আরনোল্ড স্পোর্ট ফেস্টিভ্যালে তিনি তিন বছর ধরে প্রতিযোগিতা করেন এবং তিনি ইউরোপেও প্রতিযোগিতায় অংশগ্রহণ করেন।  ২০১৫ সালের এপ্রিল মাসে তিনি আইডব্লিউএফ এশীয় ইন্টারক্লাব চ্যাম্পিয়নশিপ প্রতিযোগিতায় অংশ নেন এবং আরব, পশ্চিম-এশীয় ও এশীয় ক্যাটেগরিতে ৬৩ কেজি হিসেবে ৬টি স্বর্ণপদক এবং ৩টি রৌপ্য জিতেছেন এবং আরব আমিরাতের প্রতিনিধিত্ব করেন। ২০১৫ সালে উই রান দুবাই—নাইক'স ১০কে রেইস, প্রতিযোগিতায় আমনা ছিলেন প্রথম আরব নারী।  আমনা মাঝে মাঝে দুবাইয়ের আশেপাশের বিলাশ বহুল জুমিরাহ ব্যায়ামাগারে প্রশিক্ষণ নিতেন। তিনি মাথায় স্কার্ফ, পুরোপুরি পা ঢাকা অবস্থায় প্রশিক্ষণ নেন।  ২০১৬ সালে তিনি তার আশা প্রকাশ করেন যে তার সাফল্য অন্যান্য আমিরাতি নারীদের জন্য একটি অনুপ্রেরণা। তিনি যখন রিও অলিম্পিকে ওয়েটলিফটিং এ তার দেশকে প্রতিনিধিত্ব করার জন্য ছিলেন না, তখন তিনি অবিরাম খেলায় অংশগ্রহণ করতেন।   তথ্যসূত্র   বিষয়শ্রেণী:১৯৮৯-এ জন্ম বিষয়শ্রেণী:জীবিত ব্যক্তি
ক্ষুদ্র ম্যাজেলানিয় মেঘ ( SMC ) হল মিল্কিওয়ের কাছে অবস্থিত একটি বামন ছায়াপথ ।  এটি একটি বামন অনিয়মিত ছায়াপথ হিসেবে শ্রেণীবদ্ধ, SMC-এর D 25 আইসোফোটাল ব্যাস প্রায় ,   এবং এতে কয়েকশত মিলিয়ন তারা রয়েছে।  এর মোট ভর প্রায় ৭ বিলিয়ন সৌর ভর ।  ২০০,০০০ আলোকবর্ষ দূরত্বে অবস্থিত এসএমসি আকাশগঙ্গা ছায়াপথের নিকটতম আন্তঃছায়াপথীয় প্রতিবেশীদের মধ্যে একটি এবং খালি চোখে দৃশ্যমান সবচেয়ে দূরবর্তী বস্তুগুলির মধ্যে একটি ।  সমগ্র দক্ষিণ গোলার্ধ থেকে এসএমসি দৃশ্যমান এবং দক্ষিণ দিগন্তের উপরে প্রায় ১৫° উত্তর অক্ষাংশ থেকে এটি সম্পূর্ণরূপে দেখতে পাওয়া যায়। এই ছায়াপথটি টুকানা নক্ষত্রমণ্ডল এবং হাইড্রাসের কিছু অংশ জুড়ে অবস্থিত, যা মিল্কিওয়ের থেকে বিচ্ছিন্ন হওয়া একটি ম্লান, কুয়াশাচ্ছন্ন অংশের মতো দেখাচ্ছে। এসএমসির গড় আপাত ব্যাস প্রায় ৪.২° (চাঁদের ৮ গুণ) এবং তাই এটি প্রায় ১৪ বর্গ ডিগ্রি (চাঁদের ৭০ গুণ) এলাকা জুড়ে বিস্তৃত। যেহেতু এর পৃষ্ঠের উজ্জ্বলতা খুবই কম, তাই এই গভীর আকাশের বস্তুটি পরিষ্কার চাঁদহীন রাতে এবং শহরের আলো থেকে দূরে সবচেয়ে ভালো দেখা যায়। SMC, লার্জ ম্যাগেলানিক ক্লাউড (LMC) এর সাথে একটি জোড়া গঠন করে, যা পূর্ব দিকে ২০°তে অবস্থিত এবং LMC এর মতো স্থানীয় গোষ্ঠীর সদস্য। এটি বর্তমানে মিল্কিওয়ের একটি উপছায়াপথ, তবে সম্ভবত এটি এলএমসির একটি প্রাক্তন উপগ্রহ হতেও পারে । বাম|থাম্ব| ESO এর VLT পর্যবেক্ষণ সাইট থেকে দেখা প্যানোরামিক বৃহৎ এবং ক্ষুদ্র ম্যাগেলানিক মেঘ। ছবির বাম দিকে ছায়াপথগুলি রয়েছে। বাম|থাম্ব| টুকানার নক্ষত্রপুঞ্জ: ছবির দক্ষিণে (নীচে) সবুজ আকৃতি হল SMC। দক্ষিণ গোলার্ধে, ম্যাজেলানিয় মেঘেরা দীর্ঘদিন ধরে স্থানীয় বাসিন্দা যেমন দক্ষিণ সমুদ্রের দ্বীপপুঞ্জ এবং আদিবাসী অস্ট্রেলিয়ানরাও কিংবদন্তিতে অন্তর্ভুক্ত । পারস্যের জ্যোতির্বিদ আল সুফি তার "স্থির তারার বই" -এ বহুবিদ ইবনে কুতায়বার একটি উদ্ধৃতি পুনরাবৃত্তি করে তাদের উল্লেখ করেছেন, কিন্তু তিনি নিজে তাদের পর্যবেক্ষণ করেননি । ইউরোপীয় নাবিকরা সম্ভবত মধ্যযুগে যখন নৌচলাচলের জন্য মেঘ ব্যবহার করত, তখন তারা প্রথম এই মেঘদুটিকে লক্ষ্য করেছিলেন । পর্তুগিজ এবং ডাচ নাবিকরা তাদের কেপ ক্লাউডস নামে ডাকত, এই নামটি কয়েক শতাব্দী ধরে ধরে রাখা হয়েছিল। ১৫১৯–১৫২২ সালে ফার্ডিনান্ড ম্যাগেলান পৃথিবী প্রদক্ষিণ করার সময়, আন্তোনিও পিগাফেটা ম্যাজেলানিয় মেঘেদেরকে তারার আবছা গুচ্ছ হিসাবে বর্ণনা করেছিলেন।  ১৬০৩ সালে প্রকাশিত জোহান বায়ারের স্বর্গীয় অ্যাটলাস ইউরানোমেট্রিয়াতে, তিনি ক্ষুদ্র ম্যাজেলানিয় মেঘের নামকরণ করেছিলেন, নুবেকুলা মাইনর।  ল্যাটিন ভাষায়, Nubecula শব্দের অর্থ একটি ছোট মেঘ।    তথ্যসূত্র   বিষয়শ্রেণী:প্রাচীনকাল থেকে জ্ঞাত জ্যোতির্বৈজ্ঞানিক বস্তু বিষয়শ্রেণী:পিজিসি বস্তু বিষয়শ্রেণী:এনজিসি বস্তু
প্রধান বিচারপতি (ইংরেজি: Chief Justice) হল বিচারর বিভাগ রয়েছে এমন বেশ কিছু রাষ্ট্রের সর্বোচ্চ আদালতের প্রিজাইডিং সদস্যের পদ। ইংরেজি সাধারণ আইন অনুসারে এই পদটি গঠন করা হয়। এই ধরনের সর্বোচ্চ আদালত বিশিষ্ট কিছু দেশের মধ্যে উল্লেখযোগ্য হল বাংলাদেশ, কানাডা, দক্ষিণ আফ্রিকা, ভারত, পাকিস্তান, নেপাল, আইয়ারল্যন্ড, অস্ট্রেলিয়া, যুক্তরাষ্ট্র ইত্যাদি; তবে যুক্তরাজ্যে এই বিচারব্যবস্থা কিছুটা ব্যতিক্রম।   নিয়োগ প্রক্রিয়া  প্রধান বিচারপতি নির্ধারন এক একটি অঞ্চলে এক এক প্রক্রিয়ায় করা হয়ে থাকে। বেশিরভাগ রাষ্ট্রেই এই পদটি আদালতের সর্বাপেক্ষা প্রবীণ ব্যক্তিকে দেয়া হয়ে থাকে। যুক্তরাষ্ট্রে এই পদটির জন্য রাষ্ট্রপতি রাজনৈতিক মনোনয়ন দিয়ে থাকেন যেটি পরবর্তিতে সিনেট কর্তৃক অনুমদিত হতে হয়।   আরও দেখুন   বাংলাদেশের প্রধান বিচারপতি  ভারতের প্রধান বিচারপতি   তথ্যসূত্র   বিষয়শ্রেণী:আইন বিষয়শ্রেণী:আইনসভা বিষয়শ্রেণী:বিচারক বিষয়শ্রেণী:আইন পেশা
ভারতে রাজ্য বিশ্ববিদ্যালয়গুলি প্রতিটি রাজ্যের সরকারের নিয়ন্ত্রণে এবং অর্থায়নে পরিচালিত হয়।  1950 সালে ভারতের সংবিধান গৃহীত হওয়ার পর শিক্ষা একটি রাষ্ট্রীয় দায়িত্বে পরিণত হয়। 1976 সালে একটি সাংবিধানিক পরিবর্তনের পর এটি রাজ্য এবং কেন্দ্রীয় সরকারের যৌথ দায়িত্ব হয়ে ওঠে।  , ভারতে ৪২৬ টি রাজ্য বিশ্ববিদ্যালয় রয়েছে।   ইউজিসি আইন  1956 সালের UGC আইনের 12 (B) ধারা UGC-কে "কমিশনের তহবিলের বাইরে, বিশ্ববিদ্যালয়গুলিতে অনুদান বরাদ্দ এবং বিতরণ করার অধিকার প্রদান করে৷ . ।" যেমন, UGC রাজ্য বিশ্ববিদ্যালয়গুলিকে হয় "UGC আইন-1956-এর ধারা 12 (B) এর অধীনে কেন্দ্রীয়/UGC সহায়তা পাওয়ার জন্য উপযুক্ত বলে ঘোষিত" হিসাবে শ্রেণীবদ্ধ করে, এবং প্রকাশিত তালিকাগুলিতে এই অবস্থাটি নোট করে৷ এই ঘোষণাগুলির আপডেটগুলি UGC-এর সভায় করা হয় এবং কার্যবিবরণীতে প্রকাশিত হয়। সর্বশেষ তালিকা, 17 মে 2021-এ UGC দ্বারা প্রকাশিত, কেন্দ্রীয়/UGC সহায়তা পাওয়ার জন্য উপযুক্ত 252টি বিশ্ববিদ্যালয় তালিকাভুক্ত করে।   তথ্যসূত্র    বহিঃসংযোগ     বিষয়শ্রেণী:ভারতের সরকারি বিশ্ববিদ্যালয়
সুফিয়ান ফরিদ উয়েদ্রাওগো (; ২৬ ডিসেম্বর ১৯৯৬; ফরিদ উয়েদ্রাওগো নামে সুপরিচিত) হলেন একজন বুর্কিনাবি পেশাদার ফুটবল খেলোয়াড়। তিনি বর্তমানে বুর্কিনাবি ক্লাব ফোর্সেস আর্মি এবং বুর্কিনা ফাসো জাতীয় দলের হয়ে গোলরক্ষক হিসেবে খেলেন।  ২০১৪–১৫ মৌসুমে, বুর্কিনাবি ক্লাব মেজেস্টিকের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; মেজেস্টিকের হয়ে মাত্র এক মৌসুম অতিবাহিত করার পর ২০১৫–১৬ মৌসুমে তিনি কাদিওগোয় যোগদান করেছেন। কাদিওগোয় মাত্র এক মৌসুম অতিবাহিত করার পর রাহিমোর সাথে চুক্তি স্বাক্ষর করেছেন। পরবর্তীকালে, তিনি মেজেস্টিকের হয়ে খেলেছেন। ২০২০–২১ মৌসুমে, তিনি মেজেস্টিক হতে বুর্কিনাবি ক্লাব ফোর্সেস আর্মিতে যোগদান করেছেন।  ফরিদ ২০২১ সালে বুর্কিনা ফাসোর হয়ে আন্তর্জাতিক পর্যায়ে অভিষেক করেছেন; বুর্কিনা ফাসোর জার্সি গায়ে তিনি এপর্যন্ত ২ ম্যাচে অংশগ্রহণ করেছেন।  প্রারম্ভিক জীবন সুফিয়ান ফরিদ উয়েদ্রাওগো ১৯৯৬ সালের ২৬শে ডিসেম্বর তারিখে বুর্কিনা ফাসোর ওয়াগাদুগুতে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল ২০২১ সালের ৫ই জুন তারিখে, ২৪ বছর, ৫ মাস ও ১০ দিন বয়সে, ডান পায়ে ফুটবল খেলায় পারদর্শী ফরিদ কোত দিভোয়ারের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বুর্কিনা ফাসোর হয়ে অভিষেক করেছেন। উক্ত ম্যাচের ৪১তম মিনিটে গোলরক্ষক এর্ভে কফির বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ২৩ নম্বর জার্সি পরিধান করে খেলেছিলেন। ম্যাচটি কোত দিভোয়ার ২–১ গোলের ব্যবধানে জয়লাভ করেছিল। বুর্কিনা ফাসোর হয়ে অভিষেকের বছরে ফরিদ সর্বমোট ২ ম্যাচে অংশগ্রহণ করেছেন।  ফরিদ ক্যামেরুনে অনুষ্ঠিত ২০২১ আফ্রিকা কাপ অব নেশন্সের জন্য ২০২১ সালের ২৪শে ডিসেম্বর তারিখে ঘোষিত বুর্কিনা ফাসো দলে স্থান পেয়েছেন।  পরিসংখ্যান আন্তর্জাতিক   দল  সাল  ম্যাচ  গোল বুর্কিনা ফাসো  ২০২১  ২  ০ ২০২২  ০  ০ সর্বমোট  ২  ০  তথ্যসূত্র  বহিঃসংযোগ              বিষয়শ্রেণী:১৯৯৬-এ জন্ম বিষয়শ্রেণী:জীবিত ব্যক্তি বিষয়শ্রেণী:ওয়াগাদুগুর ব্যক্তি বিষয়শ্রেণী:ওয়াগাদুগুর ক্রীড়াবিদ বিষয়শ্রেণী:বুর্কিনাবি ফুটবলার বিষয়শ্রেণী:ফুটবল গোলরক্ষক বিষয়শ্রেণী:মেজেস্টিক ফুটবল ক্লাবের খেলোয়াড় বিষয়শ্রেণী:রেল ক্লাব কাদিওগোর খেলোয়াড় বিষয়শ্রেণী:রাহিমো ফুটবল ক্লাবের খেলোয়াড় বিষয়শ্রেণী:ইউনিয়ন স্পোর্তিভ ফোর্সেস আর্মির খেলোয়াড় বিষয়শ্রেণী:বুর্কিনাবি প্রিমিয়ার লিগের খেলোয়াড় বিষয়শ্রেণী:বুর্কিনা ফাসোর আন্তর্জাতিক ফুটবলার বিষয়শ্রেণী:২০২১ আফ্রিকা কাপ অব নেশন্সের খেলোয়াড় বিষয়শ্রেণী:২০২০ আফ্রিকান নেশন্স চ্যাম্পিয়নশিপের খেলোয়াড় বিষয়শ্রেণী:পুরুষ ফুটবল গোলরক্ষক বিষয়শ্রেণী:ভিতা স্পোর্টস অ্যাসোসিয়েশনের খেলোয়াড় বিষয়শ্রেণী:লিনাফুটের খেলোয়াড় বিষয়শ্রেণী:গণতান্ত্রিক কঙ্গো প্রজাতন্ত্রে বুর্কিনাবি প্রবাসী ক্রীড়াবিদ
আল-হাশিম (, al-Hāshimīyūn) হল হেজাজ (১৯১৬-১৯২৫), ইরাক (১৯২১-১৯৫৮) এবং জর্ডানের (১৯২১-বর্তমান) শাসক রাজবংশ। এই পরিবার হাসান ইবনে আলির বংশধর। ১০ম শতাব্দী থেকে শুরু করে ১৯২৪ সালে আল সৌদ কর্তৃক হেজাজ বিজিত হওয়ার পূর্ব পর্যন্ত তারা নিরবচ্ছিন্নভাবে মক্কা শাসন করেছে। মুহাম্মাদ  এর প্রপিতামহ হাশিম ইবনে আবদ মানাফ এই পরিবারের প্রথম পূর্বপুরুষ এবং তার নামানুসারে আল-হাশিম নামের উদ্ভব। বর্তমান রাজবংশটি হুসাইন বিন আলি প্রতিষ্ঠা করেছেন। ১৯০৮ সালে খলিফা দ্বিতীয় আবদুল হামিদ তাকে মক্কার আমির ও শরিফ নিযুক্ত করেন। ১৯১৬ সালে হুসাইন নিজেকে আরবের বাদশাহ ঘোষণা দেন এবং উসমানীয়দের বিরুদ্ধে আরব বিদ্রোহের সূচনা করেন। ১৯২১ সালে তার পুত্র আবদুল্লাহ ও ফয়সাল যথাক্রমে জর্ডান ও ইরাকের সিংহাসনে বসেন।  প্রথম বিশ্বযুদ্ধ ও পরবর্তী সময়  প্রথম বিশ্বযুদ্ধ শুরু হওয়ার পর ১৯১৬ সালে শরিফ হুসাইন বিন আলি উসমানীয়দের বিরুদ্ধে বিদ্রোহ করেন।T. E. Lawrence (1926), Seven Pillars of Wisdom, reprinted 2000 Penguin classics, p. 53 ১৯১৭ থেকে ১৯২৪ সাল পর্যন্ত তিনি স্বাধীনভাবে হেজাজ শাসন করেছেন। তিনি নিজেকে হেজাজের বাদশাহ ঘোষণা দেন। বিশ্বযুদ্ধের সময় ব্রিটিশরা উসমানীয়দের বিপক্ষে ছিল এবং তারা হুসাইনকে সমর্থন ও সহায়তা প্রদান করে। আরবে হুসাইন বিন আলির প্রধান প্রতিপক্ষ নজদের আবদুল আজিজ ইবনে সৌদ ১৯২৫ সালে হেজাজ দখল করেন। এরপর এই অঞ্চল সৌদি আরবের সাথে একীভূত করে নেয়া হয়।  হুসাইন বিন আলির পাঁচজন পুত্র ছিল:   আলি বিন হুসাইন  (১৮৭৯ - ১৯৩৫), ১৯২৫ সালে সৌদিদের হস্তগত হওয়ার পূর্বে তিনি সংক্ষিপ্ত সময়ের জন্য হেজাজ শাসন করেছেন।  আবদুল্লাহ বিন হুসাইন (১৮৮২ – ১৯৫১), ১৯২১ সালে ট্রান্সজর্ডানের আমির এবং ১৯৪৬ সালে জর্ডানের বাদশাহ হন। তার প্রপৌত্র দ্বিতীয় আবদুল্লাহ বিন হুসাইন জর্ডানের বর্তমান বাদশাহ।  ফয়সাল বিন হুসাইন (১৮৮৫ – ১৯৩৩), ১৯২০ সালে সংক্ষিপ্ত সময়ের জন্য সিরিয়ার বাদশাহ ছিলেন। পরবর্তীতে ১৯২১ সালে ইরাকের বাদশাহ হন।  জাইদ বিন হুসাইন (১৮৯৮ - ১৯৭০), ভাই ফয়সালের পৌত্র দ্বিতীয় ফয়সালের ক্ষমতাচ্যুতির সময় জর্ডানে চলে যান।  হাসান, অল্প বয়সে মারা যান।  বংশলতিকা thumb|900px|center|কুরাইশ থেকে শুরু করে আল-হাশিমের বংশলতিকা।The Hashemites, 1827-present  আরও দেখুন   বনু হাশিম  তথ্যসূত্র  বহিঃসংযোগ  Hashemite Lineage   বিষয়শ্রেণী:আলি রাজবংশ বিষয়শ্রেণী:হাশিমি ব্যক্তিত্ব বিষয়শ্রেণী:সৌদি আরবের ইতিহাস বিষয়শ্রেণী:জর্ডানের ইতিহাস বিষয়শ্রেণী:ইরাকের ইতিহাস বিষয়শ্রেণী:আল-হাশিম বিষয়শ্রেণী:২০শ শতাব্দীতে ইরাক বিষয়শ্রেণী:আরব রাজবংশ বিষয়শ্রেণী:মধ্যপ্রাচ্যের রাজবংশ
ইউনাইটেড ট্রেড ইউনিয়ন কংগ্রেস (মার্কসবাদী), (সংক্ষেপে ইউটিইউসি (এম)), হলো ভারতের কেরলের ট্রেড ইউনিয়নগুলির একটি ফেডারেশন। ইউটিইউসি (এম) ২০০৫ সালে ইউনাইটেড ট্রেড ইউনিয়ন কংগ্রেসে (বলশেভিক) থেকে বিভক্ত থেকে উদ্ভূত হয়েছিল। ইউটিইউসি (এম) রাজনৈতিকভাবে বিপ্লবী সমাজতান্ত্রিক দলের (মার্কসবাদী)-র সাথে যুক্ত। টিএম প্রভা ইউটিইউসি (এম) এর সাধারণ সম্পাদক। The Hindu : Kerala / Kollam News : RSP(M) meet begins today   তথ্যসূত্র   বিষয়শ্রেণী:২০০৫-এ কেরলে প্রতিষ্ঠিত বিষয়শ্রেণী:২০০৫-এ প্রতিষ্ঠিত শ্রমিক সংঘ বিষয়শ্রেণী:কেরলের শ্রমিক সংঘ
বাকেরস জলপ্রপাত শ্রীলঙ্কার একটি বিখ্যাত জলপ্রপাত। এটি হিলটন সমতল জাতীয় উদ্যানে বেলিহুল ওয়ার একটি শাখানদীতে অবস্থিত। Senanayake 2004: p. 37-38 বাকেরের জলপ্রপাতগুলির উচ্চতা । জলপ্রপাতটির নাম স্যার স্যামুয়েল বেকারের নামে রাখা হয়েছিল, যিনি একজন বিখ্যাত অনুসন্ধানকারী ছিলেন। জলপ্রপাতের চারদিকে অনেক রোডোডেনড্রন এবং ফার্ন বুশ দেখা যায়।   আরও দেখুন    বনানী লেক   তথ্যসূত্র       বহিঃসংযোগ   বিষয়শ্রেণী:জলপ্রপাত
thumb|200px| কোরিয়া উপসাগরের অবস্থান thumb|300px|মহাশূন্যের উচ্চ থেকে দেখা কোরিয়া উপসাগর  কোরিয়া উপসাগর (), প্রাশ্চাত্ত্য কোরিয়া উপসাগর নামেও পরিচিত, এটি চীনের লিয়াওনিং প্রদেশ এবং উত্তর কোরিয়ার প্যোনগান মধ্যে পীত সাগরের উত্তরে অবস্থিত।   আরও দেখুন   চীনের ভূগোল  উত্তর কোরিয়ার ভূগোল  কোরিয়ার উপদ্বীপ  পূর্ব কোরিয়ার উপসাগর  বিষয়শ্রেণী:চীনের উপসাগর বিষয়শ্রেণী:চীনা – উত্তর কোরিয়া সীমারেখা বিষয়শ্রেণী:চীনের ভূগোল বিষয়শ্রেণী:উত্তর কোরিয়ার ভূগোল
পাত্রিসিয়া গ্লোরিয়া কনত্রেরাস একজন মেক্সিকান-ইতালীয় অভিনেত্রী, টেলিভিশন উপস্থাপক ও মডেল।    কর্মজীবন  পাত্রিসিয়া ফ্যাশন শিল্পে মডেলিং শুরু করেন যখন তিনি ১৬ বছর বয়সে মেক্সিকো শহরে অনুষ্ঠিত ই! এন্টারটেইনমেন্ট প্রতিযোগিতায় ফার্নান্দা কাস্টিলো ও ফেলিসিদাদ আভেলেইরাকে সাথে নিয়ে ৩য় স্থানে পৌছান। তিনি মিলানোতে নারী মডেল হিসাবে তার মডেলিং ক্যারিয়ার শুরু করেছিলেন যেখানে তিনি ভোগ জিওলো, আরমানি, দিভানি ই দিভানি, কসমোপলিটান এবং অন্যান্য অনেক ইতালীয় মার্কার হয়ে কাজ করেন।  তিনি এডউইজ ফেনেচ এবং টিও মামুকারির সাথে শেরজি এ পার্ট, ইতালীয় ধারাবাহিক ইল কমিসারিও রেক্স এবং গ্যাব্রিয়েল গারকোর সাথে নন ই স্ট্যাটো মিও ফিগলিওর মতো টিভি অনুষ্ঠানে জনপ্রিয়তা অর্জন করেছিলেন। তিনি ২০০৯ সালে ইতালীয় ম্যাগাজিন <i id="mwKg">ম্যাক্সিম-</i> এর জন্য একজন উদীয়মান তারকা হিসাবে পোজ দেন    ব্যক্তিগত জীবন  প্যাট্রিসিয়া গ্লোরিয়ার 8 বছর বয়সী আলেকজান্ডার পাসকাল নামে একটি ছেলে রয়েছে।   তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর মেক্সিকান অভিনেত্রী বিষয়শ্রেণী:মেক্সিকান অভিনেত্রী বিষয়শ্রেণী:২১শ শতাব্দীর ইতালীয় অভিনেত্রী বিষয়শ্রেণী:ইতালীয় নারী মডেল বিষয়শ্রেণী:মেক্সিকান বংশোদ্ভূত ইতালীয় ব্যক্তি বিষয়শ্রেণী:ইতালীয় টেলিভিশন অভিনেত্রী বিষয়শ্রেণী:মেক্সিকান টেলিভিশন উপস্থাপিকা বিষয়শ্রেণী:ইতালীয় টেলিভিশন উপস্থাপিকা
__NOTOC__ ১০৭৪ গ্রেগরীয় বর্ষপঞ্জির একটি সাধারণ বছর।   ঘটনাবলী    ফেব্রুয়ারি ৭ — মন্টেসার্চিওর যুদ্ধে নরম্যানদের হাতে যুবরাজ বেনেভেন্তোর চতুর্থ পান্ডুলফ নিহত হন।  লিয়াও রাজবংশ এর সম্রাট খিতান জাতির সবার নামে পদবী যোগ করার একটি প্রস্তাব প্রত্যাখ্যান করেন।  William the Conqueror টাওয়ার অফ লন্ডন নির্মাণের আদেশ দেন।   জন্ম   February 12 — King Conrad of Germany and Italy (d. 1101)  Edgar of Scotland (d. 1107)   মৃত্যু    April 25 — Hermann I, Margrave of Baden  বিষয়শ্রেণী:১০৭৪
বক্সার লোকসভা কেন্দ্রটি বিহার রাজ্যের ৪০ টি লোকসভা কেন্দ্রের একটি এবং ১৯৫২ সালের লোকসভা কেন্দ্রটি প্রতিষ্ঠিত হয়। এটি তফসিলী জাতি ও তফসিলী উপজাতিদের জন্য সংরক্ষিত নয় এবং মোট ৬ টি বিধানসভা কেন্দ্র নিয়ে গঠিত। এই লোকসভা কেন্দ্রের সদর দফতর বক্সার শহরে অবস্থিত। লোকসভা কেন্দ্রের অন্তর্গত এলাকার সরকারি ভাষা হল  হিন্দি।  এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।   বিধানসভা কেন্দ্র গুলি  লোকসভা কেন্দ্রটি ৬ টি  বিধানসভা কেন্দ্র নিয়ে গঠিত। এগুলি হল-   ব্রহ্মপুর বিধানসভা কেন্দ্র এই বিধানসভা কেন্দ্রটি বিহারের ২৪৩ টি বিধানসভা কেন্দ্রের একটি এবং এই  বিধানসভা কেন্দ্রের নির্বাচিত সদস্য বিহার বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।  বক্সার বিধানসভা কেন্দ্র এই বিধানসভা কেন্দ্রটি বিহারের ২৪৩ টি বিধানসভা কেন্দ্রের একটি এবং এই  বিধানসভা কেন্দ্রের নির্বাচিত সদস্য বিহার বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।   দুমরারাওন বিধানসভা কেন্দ্র এই বিধানসভা কেন্দ্রটি বিহারের ২৪৩ টি বিধানসভা কেন্দ্রের একটি এবং এই  বিধানসভা কেন্দ্রের নির্বাচিত সদস্য বিহার বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।  রাজপুর বিধানসভা কেন্দ্র এই বিধানসভা কেন্দ্রটি বিহারের ২৪৩ টি বিধানসভা কেন্দ্রের একটি এবং এই  বিধানসভা কেন্দ্রের নির্বাচিত সদস্য বিহার বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতিদের জন্য সংরক্ষিত।  দিনার বিধানসভা কেন্দ্র এই বিধানসভা কেন্দ্রটি বিহারের ২৪৩ টি বিধানসভা কেন্দ্রের একটি এবং এই  বিধানসভা কেন্দ্রের নির্বাচিত সদস্য বিহার বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।  রামগড় বিধানসভা কেন্দ্র এই বিধানসভা কেন্দ্রটি বিহারের ২৪৩ টি বিধানসভা কেন্দ্রের একটি এবং এই  বিধানসভা কেন্দ্রের নির্বাচিত সদস্য বিহার বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।  বক্সার লোকসভা কেন্দ্র বিজয়ী বর্তমান ও প্রাক্তন এমপিদের তালিকা  নিচের সারণীটি শুরু থেকে শেষ নির্বাচন পর্যন্ত এই সংসদীয় আসনের সকল বিজয়ী ও  প্রাক্তন সংসদ সদস্যের নাম উপস্থাপন করে। এটি প্রতিটি এমপি দ্বারা প্রাপ্ত ভোটের সংখ্যা এবং তারা যে রাজনৈতিক দলের সাথে যুক্ত তাও দেখায়। আসনটির বর্তমান সংসদ সদস্য হলেন ভারতীয় জনতা পার্টি-এর শ্রী অশ্বানী কুমার চৌবে।  আরও দেখুন   বিহারের লোকসভা কেন্দ্রের তালিকা তথ্যসূত্র   আরও পড়ুন   Surjit S. Bhalla. Citizen Raj: Indian Elections 1952-2019 (2019    Prannoy Roy, Dorab R. Sopariwala . he Verdict:Decoding India's Elections (2019)  বহিঃসংযোগ    ভারতে লোকসভা কেন্দ্রের তালিকা  লোকসভা নির্বাচনের ফলাফল সরাসরি ২০১৯  লোকসভা নির্বাচন  বিষয়শ্রেণী:বিহারের লোকসভা কেন্দ্র
When a ship class is not named for a member of the class, the class name is not italicized.  For these classes use . Classes named for a member of the class are italicized.  Use .  Usage sclass2 is an editor's shortcut for creating properly formatted links to ship-class articles with hyphenated titles: class name-class ship type.  The basic form:  {{sclass2 | class name | ship type}}  replaces:  [[class name-class ship type | class name-class]] [[ship type]]  This form assumes that ship type is its own separate article so produces a link to the class article, followed by a link to the ship type article.  The text in the first link is properly formatted with the class name displayed in normal upright font followed by "-class".  Optional unnamed format control parameter An optional third parameter allows you to control the format and use the template if ship type is not an article:  {{sclass2 | class name | ship type | format}}  The values and results for format are: 0: suppresses ship type display entirely. Adjectival form. 1: displays ship type as part of a single link to the class article. 2: displays unlinked ship type. 3: displays ship type as a separate link.  Ship type must be the name of an article. 4: suppresses ship type display entirely. Noun form. 5: class name only, suitable for tables  To avoid the dreaded red link, one of the first three options must be used if Ship type is not already an article. Note that option 3 is the default, so may be omitted.  Other values of format will let you know the error of your ways.  +Examples Format Template usage Equivalent wikicode Final result Notes None {{sclass2 |Flower |কর্ভেট}} [[Flower-শ্রেণির কর্ভেট |Flower-শ্রেণির]] [[কর্ভেট]]  স্বয়ংক্রিয় 0 {{sclass2 |Flower |কর্ভেট |0}} [[Flower-শ্রেণির কর্ভেট |Flower-শ্রেণি]]  বিশেষণ রূপ 1 {{sclass2 |Flower |কর্ভেট |1}} [[Flower-শ্রেণির কর্ভেট |Flower-শ্রেণির কর্ভেট]]  নিবন্ধ শিরোনাম 2 {{sclass2 |Flower |কর্ভেট |2}} [[Flower-শ্রেণির কর্ভেট |Flower-class]] কর্ভেট  যখন জাহাজ ধরণ নিবন্ধ নেই 3 {{sclass2 |Flower |কর্ভেট |3}} [[Flower-শ্রেণির কর্ভেট |Flower-শ্রেণির]] [[কর্ভেট]]  স্বয়ংক্রিয় এর অনুরূপ 4 {{sclass2 |Flower |কর্ভেট |4}} [[Flower-শ্রেণির কর্ভেট |Flower শ্রেণি]]  বিশেষ্য রূপ 5 {{sclass2 |Flower |কর্ভেট |5}} [[Flower-class corvette |Flower]]  টেবিল অথবা তালিকা রূপ  {{sclass2 |Flower |কর্ভেট |6}} [[Flower-শ্রেণির কর্ভেট |Flower]]  অজানা মান  Optional parameter: "class-name disambiguation"  When there are separate ship classes that share the same name and that use parenthetical disambiguation, for example , use the optional fifth parameter to disambiguate the class-name: {{sclass2|Tribal|destroyer|||1905}} produces  which is the same as: [[Tribal-class destroyer (1905)|Tribal-class]] [[destroyer]]  The class-name disambiguator is never displayed.  Template data  See also
গড়শানকের () ভারতের পাঞ্জাব রাজ্যের হোসিয়ারপুর জেলার একটি শহর।   জনসংখ্যার উপাত্ত  ভারতের ২০০১ সালের আদম শুমারি অনুসারে গড়শানকের শহরের জনসংখ্যা হল ১৫,০৯৪ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৭৩%। পুরুষদের মধ্যে সাক্ষরতার হার ৭৬% এবং নারীদের মধ্যে এই হার ৭০%। সারা ভারতের সাক্ষরতার হার ৫৯.৫%, তার চাইতে গড়শানকের এর সাক্ষরতার হার বেশি।  এই শহরের জনসংখ্যার ১১% হল ৬ বছর বা তার কম বয়সী।   তথ্যসূত্র   বিষয়শ্রেণী:পাঞ্জাব, ভারতের শহর ও নগর
গোপনীয়তা, বিজ্ঞাপন, বৌদ্ধিক সম্পত্তি এবং গুগল বুকস এবং ইউটিউবের মতো বিভিন্ন গুগল পরিষেবার মতো বিষয়গুলিতে গুগল একাধিক মামলায় জড়িত। ব্যবসা শুরুর প্রথম পাঁচ বছরে কোম্পানির আইন বিভাগ এক আইনজীবী থেকে প্রায় ১০০ জন আইনজীবীতে সম্প্রসারিত হয় এবং ২০১৪ সালের মধ্যে এটি প্রায় ৪০০ আইনজীবীতে উন্নীত হয়। গুগলের প্রধান আইন কর্মকর্তা হলেন কর্পোরেট ডেভেলপমেন্টের সিনিয়র ভাইস প্রেসিডেন্ট ডেভিড ড্রামন্ড।   গোপনীয়তা    মার্কিন যুক্তরাষ্ট্র বনাম গুগল ইনকর্পোরেটেড।    বিজ্ঞাপন    সেন্সরশিপ    মানহানি    বুদ্ধিবৃত্তিক সম্পত্তি    বৈষম্য    ক্ষুদ্র লেনদেন    অবিশ্বাস    আইন প্রয়োগকারী সংস্থা    আরোও দেখুন    উচ্চ-প্রযুক্তি কর্মচারী বিশ্বাস-বিরোধী মামলা  স্মার্টফোন পেটেন্ট যুদ্ধ  ইউরোপীয় ইউনিয়ন বনাম গুগল  ওয়েমো এলএলসি বনাম উবার টেকনোলজিস, ইনকর্পোরেটেড ইত্যাদি।   তথ্যসূত্র   বিষয়শ্রেণী:মেধা সম্পদ আইন বিষয়শ্রেণী:বিবাচন বিষয়শ্রেণী:ব্যক্তিগত গোপনীয়তা
বেজপাড়া উচ্চ বিদ্যালয় হল বাংলাদেশের মানিকগঞ্জ জেলার শিবালয় উপজেলায় অবস্থিত একটি উচ্চ বিদ্যালয় (হাই স্কুল)। মানিকগঞ্জের সাবেক সংসদ সদস্য হারুনার রশীদ খান মুন্নু  ১৯৯৫ সালে বিদ্যালয়টি প্রতিষ্ঠা করেন। বিদ্যালয়টি মোট ১০ একর জমির ওপর প্রতিষ্ঠিত। এ বিদ্যালয়টিতে বর্তমানে(২০২৫ খ্রিঃ) প্রায় ১ হাজার ১০০ জন শিক্ষার্থী পড়াশোনা করছে।   তথ্যসূত্র  বিষয়শ্রেণী:মানিকগঞ্জ জেলার বিদ্যালয়
আপনি এখানে নির্দ্বিধায় এই ব্যবহারকারীর বাক্সটি আপনার ব্যবহারকারী পৃষ্ঠায় যুক্ত করতে পারেন।  '''<small>{{ব্যবহারকারী/আন্তর্জাতিক মাতৃভাষা দিবস অবদানকারী}}'''</small>  এই উদাহরণের মতো করে #{{ব্যবহারকারী ৪|আপনার ব্যবহারকারী নাম}} এখানে আপনার ব্যবহারকারী নাম যুক্ত করুন। এবং আপনি যে কোনও সময় এই তালিকায় আপনার নাম যোগ করতে পারেন। নাম যুক্ত করার পূর্বে অবশ্যই আপনাকে লগ-ইন করতে হবে। প্রবেশ ব্যতীত নাম গ্রহণযোগ্য হবে না।  আনুসাঙ্গিক  যদি কোন প্রশ্ন থাকে, তবে আমাদের আলাপ পাতায় জিজ্ঞেস করুন।  অংশগ্রহণকারী (অংশগ্রহণকারী হিসাবে আপনার ‘ব্যবহারকারী নাম’ যুক্ত করতে [ এখানে ক্লিক করুন]।)        অংশগ্রহণকারী